सीरिया में 5000 से ज्यादा कैदी रिहा  
एक समाचार एजेंसी के अनुसार राष्ट्रपति ने देश में फैली अशांति के दौरान पिछले वर्ष मार्च से अब तक किए गए अपराधों के लिए पिछले हफ्ते क्षमादान की घोषणा की थी।
सीरिया में राष्ट्रपति बशर अल-असद द्वारा क्षमादान की घोषणा के बाद कुल 5,255 लोगों को जेलों से रिहा किया गया। समाचार एजेंसी सिन्हुआ के अनुसार राष्ट्रपति ने देश में फैली अशांति के दौरान पिछले वर्ष मार्च से अब तक किए गए अपराधों के लिए पिछले हफ्ते क्षमादान की घोषणा की थी।
इस क्षमादान में शांतिपूर्ण ढंग से प्रदर्शन करने वालों और बगैर लाइसेंस के हथियार रखने के आरोपियों को शामिल किया गया है। इसके अलावा जो लोग इस महीने के अंत तक अपने गैर लाइसेंसी हथियार सरकार को सौंप देंगे उन्हें भी इस निर्णय का लाभ मिलेगा। इसके अलावा सेना के भगोड़े यदि 31 जनवरी से पहले प्रशासन के पक्ष आ जाते हैं, तो उन्हें भी इस निर्णय का लाभ मिलेगा। सीरिया ने पिछले वर्ष मार्च से अब तक 9200 कैदियों को क्षमादान के तहत रिहा किया है।